Ислом Каримов

Ислом Абдуганиевич Каримов (; , 1938 оны 1-р сарын 30-нд Самарканд хотод төрсөн - 2016 оны 9-р сарын 2-нд Ташкент хотод нас барсан) -Узбекистаны анхны ерөнхийлөгч бөгөөд 1990 оноос 2016 онд нас эцэслэх хүртлээ тус албан тушаалыг хашсан хүн юм.

Ерөнхийлөгчийн сонгуульд 4 удаа (1991, 2000, 2007, 2015 онуудад) дандаа 90% гаруй санал авч байсан ажээ. Үндэсний санал асуулга 2 удаа (1995, 2002 онуудад) явуулж ерөнхийлөгчийн эрх мэдлээ сунгаж байсан юм. 

Каримов эрх мэдлийнхээ хугацаанд Узбекистанд улс төрийн өрсөлдөгчдийг хөнөөх, хүний ​​эрхийг зөрчих, өөр үзэл бодлыг дарах зэрэг дарангуйлагч авторитар дэглэмийг тогтоосон юм.

 Намтар 
1955 онд тэрээр Самарканд хотод дунд сургуулиа орос хэлний ангид сурч төгссөн. Төгссөнийхөө дараа Ташкент руу нүүж, Төв Азийн Политехникийн Дээд Сургууль (одоогийн Ташкентийн Улсын Техникийн Их Сургууль)-д элсэж, 1960 онд механик инженерийн мэргэжлээр төгссөн байна.

1966 онд тэрээр Зөвлөлт Узбекистаны Төлөвлөгөөний Хороонд шилжиж, Улсын Төлөвлөгөөний Хорооны хэлтсийн ахлах мэргэжилтэн, даргын туслах, хэлтсийн дарга, газрын дэд дарга, дарга, нэгдүгээр орлогч даргын албан тушаалуудыг дараалан хашиж байжээ. 1967 онд Ташкентын Үндэсний Эдийн Засгийн Дээд Сургуулийг (одоогийн Ташкентын Улсын Эдийн Засгийн Их Сургууль) эдийн засгийн чиглэлээр төгссөн. Тэрээр эдийн засгийн ухааны докторын зэрэг хамгаалжээ.

1983-1986 онд Зөвлөлт Узбекистаны Сангийн сайд, 1986 онд Улсын Төлөвлөгөөний  Хорооны дарга, мөн Узбекистаны Сайд нарын Зөвлөлийн орлогч даргаар (1986) ажиллаж байжээ.

1989 онд тэрээр ЗХУ-ын Дээд Зөвлөлийн Үндэстнүүдийн Зөвлөлийн даргаар сонгогдоод явсан Рафик Нишановын дараа Узбекистаны Коммунист Намын Төв Хорооны нэгдүгээр нарийн бичгийн даргаар томилогдсон. 1990-1991 онд тэрээр ЗХУ-ын Коммунист намын Төв Хорооны гишүүн, ЗХУ-ын Төв Хорооны Улс төрийн товчооны гишүүн болжээ.

1991 оны 3-р сард ЗХУ-ыг хадгалан үлдээх тухай бүх нийтийн санал асуулгын өмнө тэрээр Узбекистаны хүн амыг Зөвлөлт Холбоот Улсын нэг хэсэг хэвээр үлдэхийг дэмжихийг уриалж байсан. Бүгд Найрамдах Улс санал хураалтын 93.7%-ийг "тийм" гэж үзэн 95.4%-ийн ирцтэй санал авчээ. Гэсэн хэдий ч тухайн оны 8-р сарын 31-нд, ЗХУ-ын Улсын Онцгой Хорооны эсэргүүцэл бүтэлгүйтсэнээс 10 хоногийн дараа Каримов Төв Азийн удирдагчдын нэг болж, Бүгд найрамдах Узбекистан улсынхаа тусгаар тогтнолыг тунхагласан байна.

Эшлэл

Ангилал:Узбекистаны ерөнхийлөгч
Ангилал:Узбекистаны улс төрч
Ангилал:Намын дарга
Ангилал:ЗХУ-ын Коммунист намын улс төрийн товчооны гишүүн
Ангилал:Хөдөлмөрийн Гавьяаны Улаан Тугийн одон шагналтан (ЗХУ)
Ангилал:Бүгд Найрамдах Польшийн Гавьяаны одон шагналтан (их загалмай)
Ангилал:Италийн Бүгд Найрамдах Улсын Гавьяаны одон шагналтан (их загалмай одонгийн гинжтэй)
Ангилал:Гурван Одод одон шагналтан (их загалмай одонгийн гинжтэй)
Ангилал:Их Витаутасын одон шагналтан (их загалмай)
Ангилал:Цэцэн Ярослав вангийн одон шагналтан (1-р зэрэг)
Ангилал:Стара планина одон шагналтан
Ангилал:Васэда их сургуулийн хүндэт доктор
Ангилал:Сөүлийн хүндэт иргэн
Ангилал:ЗСБН Узбекистаны хүн
Ангилал:Зөвлөлтийн иргэн
Ангилал:Узбекчүүд
Ангилал:1938 онд төрсөн
Ангилал:2016 онд өнгөрсөн